**Logo, company name

Description automatically generated**

**Cyfarwyddwr Anweithredol (Criced Hamdden)**

**Rôl Wirfoddol (Telir costau)**

**Ydych chi’n frwdfrydig dros uchelgais Criced Cymru i ddatblygu a thyfu criced ym mhob rhan o Gymru?**

**Ydych chi am ymuno â Criced Cymru, ar y lefel uchaf, i helpu i wireddu’r uchelgais hon?**

Mae criced yn ffynnu yng Nghymru. Er gwaethaf heriau byd-eang y tair blynedd diwethaf rydym wedi cynyddu nifer y clybiau a’r timau, ac wedi parhau i gynyddu cyfleoedd ar gyfer chwaraewyr benywaidd a rhai o gefndiroedd difreintiedig, ac wedi gosod y safon ar gyfer cyfranogiad chwaraewyr iau yn rhaglenni criced cenedlaethol yr ECB, All Stars a Dynamos. Mae gennym gynlluniau gwych i dyfu’r gêm ymhellach dros y blynyddoedd nesaf – gan fynd â chriced i hyd yn oed mwy o bobl a mwy o lefydd. Rydym hefyd wedi ymrwymo i ddal ati i wella a moderneiddio’n busnes a’n dull o weithredu.

Mae swydd wag wedi codi ar gyfer cynrychiolwr unigol arloesol ac ymroddedig ar gyfer criced hamdden yng Nghymru, i ymuno â Bwrdd Cyfarwyddwyr Criced Cymru am gyfnod cychwynnol o dair blynedd.

Mae Bwrdd Criced Cymru fel arfer yn cwrdd 5-6 gwaith y flwyddyn.

Ei rôl yw:

1. **Darparu cyngor, her, cefnogaeth ac anogaeth i’n tîm Gweithredol**, i sicrhau ein bod yn cyflawni’n cynlluniau twf uchelgeisiol ac yn cwrdd â’n cyfrifoldebau i’n cyfranogwyr, nawr ac yn y dyfodol
2. **Cytuno ar weledigaeth a chynllun strategol Criced Cymru** a sicrhau bod yr adnoddau ariannol a dynol yn eu lle i’r cwmni allu cyflawni ei amcanion
3. **Darparu arweinyddiaeth ac arbenigedd** sy’n canolbwyntio ar gael yr effaith fwyaf posib o fewn fframwaith o reolaeth ariannol effeithiol
4. **Gosod a modelu gwerthoedd, safonau ac ethos Criced Cymru** sy’n greiddiol i’n ffordd o weithio fel Bwrdd a Phwyllgor Gweithredol.

Rydym yn croesawu ceisiadau gan unrhyw un sy’n gymwys i ymgymryd â rôl Cyfarwyddwr Cwmni – h.y. dros 16 oed a [heb ei wahardd rhag bod yn Gyfarwyddwr](file:///C:\Users\Crick\AppData\Local\Microsoft\Windows\INetCache\Content.Outlook\85T5TJMM\Company%20director%20disqualification%20-%20GOV.UK%20(www.gov.uk)) ar hyn o bryd.

I wneud cais i fod yn **Gyfarwyddwr Criced Hamdden**, rhaid ichi fod yn aelod o un o sefydliadau cyswllt Criced Cymru **a** rhaid ichi gael eich cynnig a’ch eilio gan un o glybiau, cynghreiriau, rhanbarthau neu sefydliadau cyswllt Criced Cymru.

**Mae’r rhain yn feini prawf hanfodol.**

Rydym wedi ymrwymo i ddod o hyd i’r cydbwysedd iawn o ran sgiliau, gwybodaeth, profiad, annibyniaeth ac amrywiaeth ar y Bwrdd, sy’n adlewyrchu ac yn cwrdd â gofynion criced, clybiau a’r cymunedau a wasanaethir gennym.

Ar sail matrics sgiliau presennol y Bwrdd, rydym yn chwilio am ymgeiswyr all ddangos profiad yn rhai neu bob un o’r meysydd canlynol: **llwyddiant blaenorol yn datblygu a/neu arwain y gêm ar lefel leol/ranbarthol; profiad o hyrwyddo tegwch, amrywiaeth a chynhwysiant, rheoli newid, cynllunio strategol, rheoli perthnasoedd, adolygu perfformiad gweithredol.**

Byddem yn croesawu yn arbennig ymgeiswyr **sydd â phrofiad o ddatblygu a/neu arwain criced mewn ardaloedd gwledig neu anghysbell.**

**Mae’r gallu i siarad Cymru yn hynod ddymunol** ond ddim yn hanfodol.Cynigir cymorth i ymgeiswyr llwyddiannus sydd am wella’u sgiliau yn y Gymraeg.

Yn ogystal â gwasanaethu ar y prif Fwrdd, dylai Cyfarwyddwyr ddisgwyl cymryd rhan yn hyd at 2 o is-bwyllgorau neu grwpiau (Llywodraethu, Cyllid a Chyflogau, Enwebiadau, Cyfleusterau, Tegwch, Amrywiaeth a Chynhwysiant).

A oes gennych chi ddiddordeb ac am gael gwybod mwy? Cysylltwch â Chadeirydd y Bwrdd, Jennifer Owen Adams ar [jennifer.owenadams@cricketwales.org.uk](mailto:jennifer.owenadams@cricketwales.org.uk) am fwy o fanylion.

**COFIWCH,** i wneud cais am y rôl **Cyfarwyddwr Criced Hamdden** hon, rhaid ichi fod yn aelod o un o glybiau, cynghreiriau, rhanbarthau neu sefydliadau cyswllt Criced Cymru, **a** rhaid bod eich cais wedi’i gynnig a’i eilio (drwy gadarnhad ebost) gan ddau o glybiau, cynghreiriau, cyrff neu sefydliadau cyswllt Criced Cymru gwahanol.

Mae Criced Cymru’n annog ceisiadau gan ymgeiswyr cymwys gyda chymwysterau addas waeth beth yw eu hethnigrwydd, rhywedd, crefydd, cred neu gyfeiriadedd rhywiol.

Er y byddwn bob amser yn penodi ar sail teilyngdod, rydym yn annog yn arbennig geisiadau o blith grwpiau a chymunedau sy’n cael eu tangynrychioli ym myd criced – yn enwedig rhai sy’n uniaethu’n fenywaidd, LHDTC+, pobl o gymunedau ethnig amrywiol, neu rai sy’n nodi fod ganddynt anabledd.

Rydym wedi ymrwymo i bolisïau ac arferion Recriwtio Mwy Diogel. Gallwch ddarllen mwy am hynny [yma](https://view.officeapps.live.com/op/view.aspx?src=https%2525253A%2525252F%2525252Fcricketwales.org.uk%2525252Fdocuments%2525252Fgovernance-policies%2525252Fsafer-recruitment-2077.docx&wdOrigin=BROWSELINK) .

Ochr yn ochr â’ch cynnig a’ch cymeradwyaeth gan eilyddion, anfonwch eich CV a llythyr eglurhaol yn rhoi manylion am eich sgiliau, profiad ac addaswydd ar gyfer y rôl at [NED@cricketwales.org.uk](mailto:NED@cricketwales.org.uk)

**Y dyddiad cau ar gyfer ceisiadau yw 5pm, Dydd Gwener 24ain Mawrth 2023. Ar hyn o bryd bwriedir cynnal cyfweliadau ag ymgeiswyr sydd ar y rhestr fer tua diwedd Mawrth/dechrau Ebrill 2023.**